**УРБАНИСТИЧКИ ПРОЈЕКАТ**

ЗА РЕКОНСТРУКЦИЈУ РАСКРСНИЦЕ УЛИЦЕ НИКОЛЕ ПАШИЋА

И УЛИЦЕ ДИМИТРИЈА ТУЦОВИЋА У УЖИЦУ,

НА КАТ. ПАРЦЕЛИ БР. 12062/7 КО УЖИЦЕ, ГРАД УЖИЦЕ

ОБРАЂИВАЧ : **ЈП "УЖИЦЕ РАЗВОЈ" УЖИЦЕ**

Ужице, април 2019. године

|  |  |
| --- | --- |
| **ВРСТА УРБАНИСТИЧКО-ТЕХНИЧКОГ ДОКУМЕНТA** | УРБАНИСТИЧКИ ПРОЈЕКАТ |
| **НАРУЧИЛАЦ ПРОЈЕКТА** | ГРАД УЖИЦЕ |
| **ОБРАЂИВАЧ** | ЈП "УЖИЦЕ РАЗВОЈ" УЖИЦЕ  Улица Вуколе Дабића бр. 1-3 |
| **ДИРЕКТОР** | НИКОЛА МАКСИМОВИЋ, дипл. инж. маш.  ------------------------------------------ |
| **КООРДИНАТОР ЗА УРБАНИЗАМ И РАЗВОЈ** | РУЖА ПЕНЕЗИЋ, дипл.инж.арх.  ------------------------------------------ |
| **ОДГОВОРНИ УРБАНИСТА** | АНА МИЛИВОЈЕВИЋ , дипл.инж.арх.  Лиценца бр. 200 1153 09  ----------------------------------------- |
| **РАДНИ ТИМ**  **ЈП "УЖИЦЕ РАЗВОЈ" УЖИЦЕ** | АНА МИЛИВОЈЕВИЋ , дипл.инж.арх.  ИВАНА МАРКОВИЋ, дипл.инж.арх.  ВЕСНА ЈОВАНЕТИЋ, дипл. географ  МИЛА АРСОВИЋ, дипл.планер  ВЕРА АЛЕКСИЋ, грађ.тех. |
| **ПРОЈЕКТАНТ** | „СЕТ “ д.о.о. Шабац, Браће Недића бр.1 |
| **ГЛАВНИ ПРОЈЕКТАНТ** | СМИЉАНА АНЂЕЛОВ МИТОВСКИ, дипл. инж. грађ.  Лиценца бр. 315 I791 10  ----------------------------------------- |

**С А Д Р Ж А Ј**

**О П Ш Т А Д О К У М Е Н Т А Ц И Ј А**

1. РЕШЕЊЕ О РЕГИСТРАЦИЈИ ПРЕДУЗЕЋА

2. РЕШЕЊЕ О ОДРЕЂИВАЊУ ОДГОВОРНОГ УРБАНИСТЕ

3. ЛИЦЕНЦА ОДГОВОРНОГ УРБАНИСТЕ

4. РЕШЕЊЕ О ОДРЕЂИВАЊУ ОДГОВОРНОГ ПРОЈЕКТАНТА

/У СКЛОПУ ГЛАВНЕ СВЕСКЕ ИДЕЈНОГ РЕШЕЊА КОЈИ ЈЕ САСТАВНИ ДЕО УРБАНИСТИЧКОГ ПРОЈЕКТА/

5. ЛИЦЕНЦА ОДГОВОРНОГ ПРОЈЕКТАНТА

/У СКЛОПУ ГЛАВНЕ СВЕСКЕ ИДЕЈНОГ РЕШЕЊА КОЈИ ЈЕ САСТАВНИ ДЕО УРБАНИСТИЧКОГ ПРОЈЕКТА/

6. ИЗЈАВА ОДГОВОРНОГ УРБАНИСТЕ

**Т Е К С Т У А Л Н И Д Е О**

ПОЛАЗНЕ ОСНОВЕ

I 1. ПРАВНИ И ПЛАНСКИ ОСНОВ ЗА ИЗРАДУ УРБАНИСТИЧКОГ ПРОЈЕКТА

I 2. ОБУХВАТ УРБАНИСТИЧКОГ ПРОЈЕКТА

I 3. ПОСТОЈЕЋЕ СТАЊЕ И ПЛАНСКЕ СМЕРНИЦЕ

II ПЛАНИРАНО РЕШЕЊЕ РЕКОНСТРУКЦИЈЕ РАСКРСНИЦЕ

II 1. КОНЦЕПТ РЕШЕЊА И СИТУАЦИОНИ ПЛАН

II 2. УРБАНИСТИЧКА РЕГУЛАЦИЈА И НИВЕЛАЦИЈА

II 3. НАЧИН УРЕЂЕЊЕ ЗЕЛЕНИХ ПОВРШИНА

III ТЕХНИЧКА РЕШЕЊА ЗА РЕКОНСТРУКЦИЈУ И ИЗГРАДЊУ ИНФРАСТРУКТУРНИХ

ОБЈЕКАТА И УСЛОВИ ЗА САКУПЉАЊЕ И ТРАНСПОРТ ОТПАДА

III 1. ТЕХНИЧКА РЕШЕЊА И УСЛОВИ ЗА ПРИКЉУЧАК НА ЕЛЕКТРОЕНЕРГЕТСКУ МРЕЖУ

III 2. ТЕХНИЧКА РЕШЕЊА И УСЛОВИ ЗА ПРИКЉУЧАК НА ВОДОВОДНУ И КАНАЛИЗАЦИОНУ МРЕЖУ

III 3. ТЕХНИЧКА РЕШЕЊА И УСЛОВИ ЗА ПРИКЉУЧАК НА ТОПЛИФИКАЦИОНУ МРЕЖУ

III 4. ТЕХНИЧКА РЕШЕЊА И УСЛОВИ ЗА ПРИКЉУЧАК НА ТЕЛЕКОМУНИКАЦИОНУ МРЕЖУ

III 5. ТЕХНИЧКА РЕШЕЊА И УСЛОВИ ЗА ПРИКЉУЧАК НА ГАСНУ МРЕЖУ

III 6. ТЕХНИЧКА РЕШЕЊА И УСЛОВИ ЗА САКУПЉАЊЕ И ТРАНСПОРТ ОТПАДА

IV УСЛОВИ И МЕРЕ ЗАШТИТЕ

IV 1. ГЕОМЕХАНИЧКИ УСЛОВИ

IV 2. МЕРЕ ЗАШТИТЕ ЖИВОТНЕ СРЕДИНЕ

IV 3. ПРОТИВПОЖАРНЕ МЕРЕ ЗАШТИТЕ

IV 4. ОСТАЛЕ МЕРЕ ЗАШТИТЕ

**Г Р А Ф И Ч К И Д Е О**

1. КТП СА ГРАНИЦОМ УРБАНИСТИЧКОГ ПРОЈЕКТА

И ПРИКАЗ ПОСТОЈЕЋЕГ СТАЊА САОБРАЋАЈНИХ ПОВРШИНА

1. ИЗВОД ИЗ ПГР " УЖИЦЕ - ЦЕНТРАЛНИ ДЕО " I ФАЗА

ГРАФИЧКИ ПРИЛОГ " ПЛАНИРАНА НАМЕНА И ЗАШТИТА ПОВРШИНА "

1. УРБАНИСТИЧКА РАЗРАДА РАСКРСНИЦЕ
2. РЕГУЛАЦИОНО - НИВЕЛАЦИОНО РЕШЕЊЕ САОБРАЋАЈНИХ ПОВРШИНА
3. ПРИКАЗ ПОСТОЈЕЋЕ КОМУНАЛНЕ И ТЕХНИЧКЕ ИНФРАСТРУКТУРЕ
4. ПЛАНИРАНА КИШНА КАНАЛИЗАЦИЈА


**И Д Е Ј Н О Р Е Ш Е Њ Е**


1. ГЛАВНА СВЕСКА
2. ПРОЈЕКАТ САОБРАЋАЈНИЦЕ

**Д О К У М Е Н Т А Ц И Ј А У Р Б А Н И С Т И Ч К О Г П Р О Ј Е К Т А**

* Решење Градоначелника града Ужица којим се овлашћује ЈП ''Ужице развој'' да изради Урбанистички пројекат за кружни ток на раскрсници код Музеја Ужице, број II 035-31/18, од 08.10.2018. године.
* Копија катастарског плана за катастарске парцеле 12062/7 КО Ужице , издата од стране Републичког геодетског завода – Служба за катастар непокретности Ужице, брoj 953-1/2019-180 од 04.03.2019. год.
* Извод из листа непокретности број 18871 издат од стране Републичког геодетског завода – Служба за катастар непокретности Ужице, брoj 953-1/2019-180, од .04.03.2019. године.
* Предлог мере за побољшање услова одвијања саобраћаја на раскрсници улица Димитрија Туцовића и Николе Пашића, који је урадио Сектор саобраћаја, урбанизма, управљања путевима и развој, ЈП “Ужице развој“ Ужице
* Технички услови за евакуацију комуналног отпада за потребе израде Урбанистичког пројекта на кат. парцели број 12062/7 КО Ужице, ради реконструкције раскрснице код Музеја, број 09.113/2-2019, од 14.03.2019. године, које је издало ЈКП ''Биоктош'' Ужице.
* Услови заштите од пожара за израду Урбанистичког пројекта на кат. парцели број 12062/7 КО Ужице, ради реконструкције раскрснице код Музеја, 09/32 број 217-3329/19, од 04.03.2019. године, које је издало Министарство унутрашњих послова, Сектор за ванредне ситуације, Одељење за ванредне ситуације у Ужицу.
* Услови за потребе израде Урбанистичког пројекта на кат. парцели број 12062/7 КО Ужице, ради реконструкције раскрснице код Музеја, број 381/2, од 18.03.2019. године, које је издао Завод за заштиту споменика културе Краљево.
* Услови за потребе израде Урбанистичког пројекта на кат. парцели број 12062/7 КО Ужице, ради реконструкције раскрснице код Музеја, број 07-07/5162 од 11.03.2019. године, које је издао ЈП“Србијагас“ Београд.
* Услови за потребе израде Урбанистичког пројекта на кат. парцели број 12062/7 КО Ужице, ради реконструкције раскрснице код Музеја, број 290 од 12.03.2019. године, које је издао ЈКП“Градска топлана Ужице.
* Услови за потребе израде Урбанистичког пројекта на кат. парцели број 12062/7 КО Ужице, ради реконструкције раскрснице код Музеја, број 03-338/2 од 12.03.2019. године, које је издало ЈКП “Водовод „ Ужице.
* Услови за потребе израде Урбанистичког пројекта на кат. парцели број 12062/7 КО Ужице, ради реконструкције раскрснице код Музеја, број 150-03/2019 од 05.03.2019. године, које је издало „Ужице-гас „ Ужице.
* Услови за потребе израде Урбанистичког пројекта на кат. парцели број 12062/7 КО Ужице, ради реконструкције раскрснице код Музеја, број 109582/3-2019 од 18.03.2019. године, које је издао „Телеком Србије“ Београд.
* Услови за потребе израде Урбанистичког пројекта на кат. парцели број 12062/7 КО Ужице, ради реконструкције раскрснице код Музеја, број 953-5704/19-1 од 26.03.2019. године, које су издали „ Путеви Србије“ .
* Услови за потребе израде урбанистичког пројекта банистичко-архитектонске разраде за грађевинску парцели број 12062/7 КО Ужице, Димитрија Туцовића, крућни ток Музеј, на раскрсници улица Димитрија Туцобића и николе Пашића, број 8М 1.0.0-D-09.20.- 69319-19 од 03.04.2019. године, које су издали ОПС „ЕПС дистрибуција“ Београд, Огранак ЕД Ужице.
* Извештај о обављеној стручној контроли урбанистичког пројекта за реконструкцију раскрснице Улице Димитрија Туцовића и Улице Димитрија Туцовића, на кат.парцели број 12062/7, КО Ужице, град Ужице, бр. 351-01-01308/2019-11, 0д 5.6.2019. године.

**О П Ш Т А Д О К У М Е Н Т А Ц И Ј А**





**РЕШЕЊЕ O ОДРЕЂИВАЊУ ОДГОВОРНОГ УРБАНИСТЕ**

ПРОЈЕКАТ: УРБАНИСТИЧКИ ПРОЈЕКАТ ЗА РЕКОНСТРУКЦИЈУ РАСКРСНИЦЕ УЛИЦЕ НИКОЛЕ ПАШИЋА И УЛИЦЕ ДИМИТРИЈА ТУЦОВИЋА У УЖИЦУ, НА КАТ. ПАРЦЕЛИ БР. 12062/7 КО УЖИЦЕ, ГРАД УЖИЦЕ

За одговорног урбанисту при изради урбанистичко-техничког документа - Урбанистички пројекат за реконструкцију раскрснице Улице Николе Пашића и Улице Димитрија Туцовића у Ужицу, на кат. парцели бр. 12062/7 КО Ужице, град ужице, одређујем:

АНУ МИЛИВОЈЕВИЋ , дипл.инж.арх., лиценца број 200 1153 09

Одговорни урбаниста ће приликом израде техничке документације поступати у свему према одредбама Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011,121/2012, 42/2013 - одлука УС, 50/2013 - одлука УС, 98/2013 -одлука УС, 132/2014 и 145/2014).

Директор

------------------------------------------

Никола Максимовић, дипл.инж.маш.

**ИЗЈАВА ОДГОВОРНОГ УРБАНИСТЕ**

УРБАНИСТИЧКИ ПРОЈЕКАТ ЗА РЕКОНСТРУКЦИЈУ РАСКРСНИЦЕ УЛИЦЕ НИКОЛЕ ПАШИЋА И УЛИЦЕ ДИМИТРИЈА ТУЦОВИЋА У УЖИЦУ,НА КАТ. ПАРЦЕЛИ БР. 12062/7 КО УЖИЦЕ, ГРАД УЖИЦЕ, **ИЗРАЂЕН ЈЕ У СКЛАДУ** СА:

* Законом о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 -одлука УС, 132/2014 и 145/2014),
* прописима донетим на основу Закона ,
* важећим планским документом - План генералне регулације "Ужице - централни део" I фаза ("Сл. лист града Ужица", бр. 9/15 и 21/15).

одговорни урбаниста

Ана МИЛИВОЈЕВИЋ ,

дипл.инж.арх.

лиценца број 200 1153 09

------------------------------------------

**Т Е К С Т У А Л Н И Д Е О**

I ПОЛАЗНЕ ОСНОВЕ

I 1. ПРАВНИ И ПЛАНСКИ ОСНОВ ЗА ИЗРАДУ УРБАНИСТИЧКОГ ПРОЈЕКТА

Правни основ за израду Урбанистичког пројекта за урбанистичко-архитектонско обликовање кат. парцеле 12060/7 КО Ужице, град Ужице (у даљем тексту: Урбанистички пројекат) садржан је у *Закону о планирању и изградњи* ("Сл. гласник РС", бр. 72/2009, 81/2009 - испр., 64/2010 - одлука УС, 24/2011,121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, и 145/2014 ) и *Правилнику о садржини, начину и поступку израде докумената просторног и урбанистичког планирања* ("Сл. гласник РС", бр. 64/2015 од 20.07.2015.).

Плански основ представља **План генералне регулације "Ужице - централни део" I фаза** ("Сл. лист града Ужица", бр. 9/15 и 21/15).

Површина јавне намене која се разрађује Урбанистичким пројектом налази се у убухвату Плана генералне регулације "Ужице - централни део" I фаза ("Сл. лист града Ужица", бр. 9/15 и 21/15, којим се прописује разрада локације кроз израду Урбанистичког пројекта за потребе урбанистичко-архитектонске разраде локације за изградњу објеката на површинама јавне намене. Изради Урбанистичког пројекта се приступа након спроведеног Пројекта препарцелације бр. 035 -29/18 , којим је формирана катастарска парцела 12062/7 КО Ужице.

Потврђивањем Урбанистичког пројекта створиће се услови за издавање локацијских услова за реализацију пројекта реконструкције раскрснице.

I 2. ОБУХВАТ УРБАНИСТИЧКОГ ПРОЈЕКТА

Подручје разраде Урбанистичког пројекта представља катастарска парцела 12062/7 КО Ужице –грађевинска парцела формирана ради реконструкције раскрснице. Површина парцеле, према подацима РГЗ-а износи 49а 56m2.

|  |  |  |  |  |  |
| --- | --- | --- | --- | --- | --- |
| Грађевинска парцела | Број кат.парцеле: | Површина  m² | Носилац права | Облик својине | Врста земљишта |
| **12062/7**  **КО Ужице** | **4956** **m²** | **град Ужице**  **удео: 4366/4956**  **Република Србија**  **Удео: 590/4956** | **јавно** | **градско грађевинско земљиште** |
|

У поглављу Урбанистичка регулација дате су координате преломних тачака успостављених регулационих линија, које су уједно и граница катастарске парцеле бр.12062/7, КО Ужице, и граница Урбанистичког пројекта.

Површина обухвата Урбанистичког пројекта износи 49а 48m2.

I 3. ПОСТОЈЕЋЕ СТАЊЕ И ПЛАНСКЕ СМЕРНИЦЕ

У складу са Уредбом о категоризацији државних путева , Улица Николе Пашића представља Државни пут II реда број 174, Ужице - Каран - Косјерић - Сеча Река - Варда - Јакаљ - Костојевићи. Према функцији и положају у систему градске саобраћајне мреже, улице Димитрија Туцовића и Николе Пашића представљају **саобраћајнице I реда примарне градске саобраћајне мреже**.

Постојећа раскрсница је четворокраког неправилног геометријског облика. Режим саобраћаја на прилазима раскрснице је двосмерни. У постојећем стању предметна раскрсница је сигналисана, регулисана елементима светлосне саобраћајне сигнализације, уз пратеће хоризонталне ознаке на коловозу, као и елементима вертикалне сигнализације, у случају настанка проблема рада семафора. Приоритет је дат Улици Димитрија Туцовића, док су прилази из Улице Николе Пашића регулисани саобраћајним знаковима уступања првенства пролаза.

**Површина јавне намене** која се разрађује Урбанистичким пројектом налази се у убухвату Плана генералне регулације " Ужице - централни део" I фаза ("Сл. лист града Ужица", бр. 9/15 и 21/15). Важећи плански документ, у скалду са Законом о планирању, садржи нивелациони и ситуациони план површина јавне намене, са дефинисаним регулационим линијама.

У ПГР-у се наводи да : „Све саобраћајнице су обликоване према кривама трагова меродавних возила и планирана су проширења у кривинама мањих радијуса и раскрсницама из услова проходности меродавних возила. Дата проширења су предлози и **при изради пројектне документације могућа је њихова измена** у циљу добијања бољег техничког решења, уз очување неопходне проходности меродавних возила. Планиране коте и подужни профили саобраћајница су оријентационе и могућа је њихова измена у циљу добијања бољег техничког решења. Могућа је измена нивелета саобраћајница приликом пројектовања у циљу добијања бољег техничког решења“.

Важећи плански документ прописује обавезу израде Урбанистичког пројекта за потребе урбанистичко-архитектонске обликовања површине јавне намене.


II ПЛАНИРАНО РЕШЕЊЕ РЕКОНСТРУКЦИЈЕ РАСКРСНИЦЕ

II 1. КОНЦЕПТ РЕШЕЊА И СИТУАЦИОНИ ПЛАН

Идејно решење реконструкције раскрснице прати смернице плана у смислу успостављања складне ситуационе и нивелационе геометрије саобраћајница и саобраћајних токова. **Пројектним решењем раскрснице са кружним током**, извршена је корекција у циљу подизања проходности, нивоа безбедности саобраћаја, капацитета раскрснице, функционисања пешачког саобраћаја, заштите животне средине, а на основу анализе која је дата у Предлогу мере за побољшање услова одвијања саобраћаја на раскрсници улица Димитрија Туцовића и Николе Пашића.

На раскрсници је забележен најнеповољнији ниво услуге изражен у вршним часовима (у периоду од 7.00-8.00 часова).

Приказ саобраћајног оптерећења на раскрсници по сатима бројања:



**Стационажа** према референтном систему државних путева за Улицу Николе Пашића, у центру кружног острва је km **0+224,600.** Ситуациони план предметне раскрснице је пројектован према проходности меродавног возила. Спољашњи радијус је Р= 15 m, радијус прелазног коловоза је R= 7,5 m, док је кружно острво R= 5.5 m. Ширина унутар кружног коловоза износи 7,5m а прелазног коловоза 2,0 m. Улазна грла су ширине од 3,5 m до 4,5 m. Радијуси “лепеза” износе R= 13,5 m и R= 15m и добијени су на основу проходности меродавног возила.

Пешачки прелази се налазе на местима испред острва намењених за раздвајање саобраћајних токова због недовољних димензија острва. Пешачки прелаз на краку прилаз 1, планиран је да буде на платформи као додатна мера успоравања возила пре уласка у кружни ток.

II 2. урбанистичка регулација и нивелација

Реконструкција раскрснице је пројектована у оквиру регулационих линија , које су приказане на графичким прилозима УП-а.

*Урбанистичка регулација:*

**Регулационе линије**, које су уједно и делови границе кат. парцеле бр. 12062/7 KO Ужице, раздвајају површину јавне намене (саобраћајна површина) од површина предвиђених за друге јавне (зграда Музеја 9325/1, пијаца 8983) и остале намене ( стамбено-пословни објекти на парцелама 9324,9216, 8986, 9327,9326/1).

Урбанистички пројекат ради се за потребе урбанистичко-архитектонског обликовања површине јавне намене – саобраћајне површине. Грађевинска парцела је формирана у оквиру успостављене границе кат. парцеле бр. 12062/7 KO Ужице, у складу са Пројектом препарцелације катастарских парцела 12062/1, 12080/1, 9215/2, 8987, 9325/1, 9215/5, 9215/6, 9215/9, све КО Ужице, у Ужицу (бр. 035 -29/18 ).

На графичком прилогу бр. 4 -Регулационо-нивелационо решење раскрснице, је успостављена граница - регулациона линија која је дефинисана координатама преломних тачака:

Аналитички подаци преломних тачака регулационе линије:

1. X = 7407602.7000 Y = 4857304.6000

2. X = 7407617.3000 Y = 4857298.1000

3. X = 7407621.9000 Y = 4857293.4000

4. X = 7407636.3300 Y = 4857285.2900

5. X = 7407629.0000 Y = 4857269.6300

6. X = 7407627.9000 Y = 4857266.9500

7. X = 7407651.6000 Y = 4857255.8200

8. X = 7407645.8700 Y = 4857243.6600

9. X = 7407644.2300 Y = 4857240.8900

10. X = 7407643.1200 Y = 4857238.6200

11. X = 7407651.9200 Y = 4857222.4300

12. X = 7407657.6300 Y = 4857224.0500

13. X = 7407661.4100 Y = 4857231.1800

14. X = 7407660.9100 Y = 4857231.5100

15. X = 7407662.4400 Y = 4857233.8700

16. X = 7407664.5000 Y = 4857235.5300

17. X = 7407667.0100 Y = 4857236.4500

18. X = 7407669.5700 Y = 4857236.5900

19. X = 7407672.3600 Y = 4857235.7000

20. X = 7407672.1800 Y = 4857235.1300

21. X = 7407674.3700 Y = 4857234.1700

22. X = 7407674.5000 Y = 4857234.4400

23. X = 7407682.4400 Y = 4857230.7300

24. X = 7407680.7500 Y = 4857227.1100

25. X = 7407687.2100 Y = 4857224.3200

26. X = 7407694.6300 Y = 4857215.0600

27. X = 7407695.4600 Y = 4857215.6200

28. X = 7407700.8200 Y = 4857207.3600

29. X = 7407710.8700 Y = 4857214.3700

30. X = 7407705.3900 Y = 4857222.5500

31. X = 7407704.6700 Y = 4857222.0600

32. X = 7407682.0100 Y = 4857259.1500

33. X = 7407681.2200 Y = 4857268.9800

34. X = 7407679.0600 Y = 4857278.9300

35. X = 7407679.0000 Y = 4857281.3000

36. X = 7407682.1000 Y = 4857311.6000

37. X = 7407682.9200 Y = 4857320.4700

38. X = 7407685.5200 Y = 4857344.2200

39. X = 7407670.5400 Y = 4857347.0700

40. X = 7407670.5200 Y = 4857346.4600

41. X = 7407666.2300 Y = 4857304.7900

42. X = 7407652.5000 Y = 4857301.5900

43. X = 7407628.1500 Y = 4857314.2100

44. X = 7407622.0100 Y = 4857317.3900

45. X = 7407622.7000 Y = 4857319.2200

46. X = 7407618.9500 Y = 4857321.1500

47. X = 7407618.0400 Y = 4857319.3800

48. X = 7407618.0000 Y = 4857319.4000

49. X = 7407611.6700 Y = 4857322.6400

*Урбанистичка нивелација:*

Нивелета тачака осовине саобраћајнице:

О 01 411.41

О 04 410.46

О 07 409.81

О 10 408.11

О 11 412.43

II 3. УРЕЂЕЊЕ ЗЕЛЕНИХ И ПЕШАЧКИХ ПОВРШИНА

У обухвату урбанистичког пројекта грађевинске парцеле, поред колске и пешачке површине, издваја се и простор који је ПГР-ом дефинисан као сквер (Цветни трг). Идејно решење реконструкције обухвата површину целе грађевинске парцеле, јер је предвиђено измештање доминантних **пешачких токова и њихово усмеравање ка централном делу сквера**.

Потребно је кроз даљу разраду решења, израдом Идејном пројекта, ову површину пројектовати у скаду са правилима за уређење и израду сквера:

*Скверови су намењени првенствено транзиту, декоративном оформљењу улица, јавих или административних објеката, краткотрајном одмору становника.. Уређују се као простори у којима је са тенденцијом максимизирања естетских и еколошких квалитета отворених простора потребно обезбедити : примену адекватних материјала, урбане опреме и облика вегетације, одговарајуће коришћење и одржавање, заштиту животне средине (ваздуха, буке), заштиту од ветра, прегревања, падавина. Предвиђено је репрезентативно уређење и интезивно одржавање ових површина.*

*Уређују се као простори који би требло да омогуће окупљање, дружење, забаву и релаксацију грађана. Приликом реконструкције ове површине, тежити очувању или повећењу постојећих зелених површина, вертикалног зеленила, цветњака, уз уважавање праваца пешачког кретања.*

***У недостатку других самосталних зелених површина у градском центру, овакве површине представљају главни облик унутарградског зеленила и стога су изузетног еколошког и социјалног значаја.***

Идејним решењем је, поред уређења зелених површина и растер травњака, предвиђено асфалтирање свих застртих пешачких површина у обухвату УП-а.

У складу са Стратегијом инегралног урбаног развоја централне градске зоне Ужица (Сл. лист града Ужица 5/13), успешно је започета реализација планираних мера - реконструкција дела тротара главне улице и платоа испред Градске куће.

Обзиром да је подручјем интервенције обухваћен и простор у граници УП, уређење и поплочавање пешачких и озелењених површина, ће бити реализовано на основу пројекта у складу са изведеним пројектима уређења тротоара и платоа централне градске зоне.

III ТЕХНИЧКА РЕШЕЊА ЗА РЕКОНСТРУКЦИЈУ И ИЗГРАДЊУ ИНФРАСТРУКТУРНИХ ОБЈЕКАТА И УСЛОВИ ЗА САКУПЉАЊЕ И ТРАНСПОРТ ОТПАДА

На графичком прилогу 5–ПОСТОЈЕЋА КОМУНАЛНА И ТЕХНИЧКА ИНФРАСТРУКТУРА, приказани су постојећи инфраструктурни објекти, на основу података који су добијени од РГЗ-а и надлежних институција.

Планирани радови на раскрсници подразумевају делимичну реконструкцију постојеће мреже (према условима надлежних институција), коју је потребно усагласити са нивелацијом и регулацијом пројектоване раскрснице.

**Није предвиђена измена траса инфрастуктурних објеката.**

***Планирана*** *инфраструктура*

Потребно је, кроз израду Идејног **пројекта кишне канализације**, усагласити техничко решење за прикупљање и одвођење атмосферских вода са пројектоване раскрснице и прилазних улица, са концептом усвојеног Пројекта за извођење кишне канализационе мреже у Ужицу (бр. 01-11/2018.год.).

Реконструкција саобраћајних површина подразумева и пројектовање **јавног осветљења раскрснице** и планиране саобраћајне сигнализације. Идејни пројекат је потребно урадити у скаладу са условима ЕПС-а који се издају за потребе израде идејног пројекта.

III 1. ТЕХНИЧКА РЕШЕЊА И УСЛОВИ ЗА РЕКОНСТРУКЦИЈУ И ИЗГРАДЊУ ЕЛЕКТРОЕНЕРГЕТСКЕ МРЕЖЕ

На простору у обухвату Урбанистичког пројекта налази се електроенергетски објекти, и то нисконапонски и средњенапонски водови у кабловској канализацији.

Пре извођења планираних радова неопходно је доставити инвестиционо-техничку документацију Огранку ЕД Ужице на сагласност и прибавити сагласност за извођење радова у близини постојећих електоенергетских објеката. При извођењу радова обезбедити рад у безнапонском стању, а за искључење и укључење електроенергетских објеката обратити се надлежној служби Огранка ЕД Ужице.

Паралелно вођење и измештање постојећих електроенергетских објеката извести у складу са условима бр. 8М.1.0.0-Д-09.20.-69319-19 од 12.03.2019.год., који су саставни део Урбанистичког пројекта.

III 2. ТЕХНИЧКА РЕШЕЊА И УСЛОВИ ЗА РЕКОНСТРУКЦИЈУ И ИЗГРАДЊУ ВОДОВОДНЕ И КАНАЛИЗАЦИОНЕ МРЕЖЕ

*Водовод и фекална канализација:*

На кат. парцели бр. 12062/7 КО Ужице изведена је градска водоводна (челични цевовод ČC Ø500mm, ливено звоздене цеви LGC Ø100, 150 и 200mm) и фекална канализациона мрежа (KC Ø350, KC Ø400, зидани колектор). Дубина водоводних линија износи од 1,6м до 1,9м до врха цеви а дубина фекалне канализације износи од 2,0 до 3,0м до дна кинете. Водоводне цеви су постављене на дубини од 1.6m до 1.9m од дна канала до коте врха цеви, а цеви фекалне канализације на дубини од 2.0m до 3.0m до дна кинете.

Током извођења радова, постојеће поклопце на шахтовима водоводне мреже и фекалне канализације, као и уличне капе прилагодити будућој нивелети реконструисане раскрснице.

Грађевинске радове у непосредној близини постојећих водоводних и канализационих инсталација вршити искључиво ручним путем, без употребе механизације и уз предузимање свих мера зашгите (обезбеђење од слегања, пробни ископи и сл.). У случају евентуалног оштећења постојећих инсталација или прекида истих услед извођења радова, Инвеститор је дужан да надокнади целокупну штету.

Планирана је **реконструкција постојећег водоводног прикључка** зграде Народног музеја и евентуално водоводних и канализационих прикључака осталих зграда у окружењу током извођења радова на реконструкцији раскрснице.

***Планирана*** *кишна канализација:*

За решење одвођења атмосферских вода у делу постојеће раскрснице и њених уливних улица, 2018. године је урађен Пројекат за извођење кишне канализационе мреже у Ужицу (бр. 01-11/2018.год.), који поред раскрснице обухвата и слив који гравитира ка делу Улице Димитрија Туцовића и Улице Ристе Тешића, у дужини око 820м. Пројекатом је предвиђено прикупљање и укључење атмосферских вода у цевовод кишне канализације чија је траса пројектована средином улица. Цевовод се завршава слободним изливом у реципијент – зацевљено корито Глуваћког потока. Место прикључка цевовода у реципијент одређен је пројектом и назначен у графичком прилогу.

Потребно је, кроз израду Идејног пројекта, усагласити техничко решење за прикупљање и одвођење атмосферских вода са пројектоване раскрснице и прилазних улица, са концептом усвојеног пројекта, и предвидети могућност фазне реализације.

III 3. ТЕХНИЧКА РЕШЕЊА И УСЛОВИ ЗА РЕКОНСТРУКЦИЈУ И ИЗГРАДЊУ ТОПЛИФИКАЦИОНЕ МРЕЖЕ

У обухвату Урбанистичког пројекта се налазе делови траса примарне мреже топловода котларнице „ЛИПА“.

Планира се реконструкција трасе топловода (ЈКП „Градска топлана Ужице“ нема доказ о праву својине на топловоду нити употребну дозволу за топловод).

Пре почетка извођења планираних радова на реконструкцији раскрснице контактирати ЈКП „Градска топлана Ужице“, ради обележавања трасе топловода на терену. Уколико се задржавају постојеће деонице топловода, радове изводити пажљиво да би се избегло оштећење топловодне мреже.

Испод саобраћајница топловод се смешта у заштитну подлогу или бетонски канал одговарајуће носивости, у зависности од врсте саобраћаја.

Придржавати се општих услова пројектовања и грађења топловодне мреже, који су саставни део урбанистичких планова, свих важећих законских и техничких прописа и правила струке за ову врсту инсталација.

III 4. ТЕХНИЧКА РЕШЕЊА И УСЛОВИ ЗА РЕКОНСТРУКЦИЈУ И ИЗГРАДЊУ ТЕЛЕКОМУНИКАЦИОНЕ МРЕЖЕ

На предметној парцели налази се део ТК инфраструктуре „Телеком Србија“ а.д., коју чине ТК кабловска канализација кроз коју су провучени каблови приступне мреже (бакарни и оптички каблови), каблови транспортне мреже (оптички каблови) и други ТК објекти, које је могуће заштитити уколико то планирани радови буду условљавали.

С обзиром да постоји могућност да дође до откривања постојећих ТК каблова, планираним радовима не сме доћи до угрожавања механичке стабилности и техничких карактеристика постојећих објеката мреже електронских комуникација, ни до угрожавања нормалног функционисања телекомуникационог саобраћаја и мора увек бити обезбеђен адекватан приступ постојећим објектима и кабловима, ради њиховог редовног одржавања и евентуалних интервенција.

Грађевинске радове вршити искључиво ручним путем без употребе механизације и уз предузимање свих потребних мера заштите (обезбеђење од слегања, пробни ископи и сл.).

Пре почетка извођења планираних радова потребно је извршити идентификацију и обележавање трасе постојећих подземних каблова у зони планираних радова, како би се утврдио њихов тачан положа,ј дубина и дефинисали коначни услови заштите, услови и начин измештања, уколико буду угрожени изградњом.

Пројектант, односно извођач радова је у обавези да поштује техничке прописе у вези са дозвољеним растојањима планираног објекта од постојећих објеката електронских комуникација. Унутар заштитног појаса није дозвољена изградња и постављање објеката (инфраструктурних инсталација) других комуналних предузећа, изнад и испод постојећих подземних каблова или кабловске канализације ЕК мреже, осим на местима укрштања , као ни извођења радова који могу да угрозе функционисање електронских комуникација.

Приликом извођења планираних радова, као и у случају измештања/изградње инфраструктуре електронских комуникација придржавати се услова „Телеком Србија“ а.д. бр. 109582/3 – 2019 од 18.03.2019.год., који су саставни део Урбанистичког пројекта.

III 5. ТЕХНИЧКА РЕШЕЊА И УСЛОВИ ЗА РЕКОНСТРУКЦИЈУ

И ИЗГРАДЊУ ГАСНЕ МРЕЖЕ

Према условима ЈП“Србијагас“, Сектор за развој бр. 07-07/5162 од 04.03.2019. (222/19) од 11.03.2019.г. не постоји изграђена гасна мрежа или објекти у надлежности овог предузећа.

У обухвату Урбанистичког пројекта није пројектована градска дистрибутивна гасна мрежа. Не планира се изградња градског дистрибутивног гасовода на предметној парцели.

III 6. ТЕХНИЧКА РЕШЕЊА И УСЛОВИ ЗА САКУПЉАЊЕ И ТРАНСПОРТ ОТПАДА

На простору у обухвату Урбанистичког пројекта, у складу са Планом постављања комуналне опреме за прикупљање комуналног отпада на територији града Ужица, на две локације (Л 85 – 2 контејнера и Л 87 – 3 контејнера) су постављени контејнери запремине 1,1 m3 за прикупљање комуналног отпада.

Уколико током извођења грађевинских радова буде потребно измештање контејнера са претходно наведених локација, приликом избора нових локација треба водити рачуна да оне буду одговарајуће површине (димензије контејнера запремине 1,1 m3 су 1,36x1,20x1,42 m), доступне за комунална возила и безбедна за рад радника комуналног предузећа, које обавља делатност сакупљања комуналног отпада.

Прилаз контејнерима мора бити неометан за комунално возило, габаритних димензија 8.60x2.50x3.50m, са осовинским притиском од 10t и полупречником окретања 11.00m, при чему се мора водити рачуна да максимална удаљеност за ручно гурање контејнера по равној подлози, без степеника, од места за њихово постављање до комуналног возила износи 15m, уз максимални нагиб до 3%.

IV. УСЛОВИ И МЕРЕ ЗАШТИТЕ

IV 1. ГЕОМЕХАНИЧКИ УСЛОВИ

За потребе израде овог Урбанистичког пројекта није вршено испитивање носивости тла, односно није рађен Елаборат о геотехничким условима.

Инвеститор поседује податке о геотехничким условима на четири кат.парцеле које се налазе у непосредној близини предметне парцеле.

Елаборат о геотехничким условима изградње стамбено-пословног објекта спратности По2+По1+Пр+3+Псп у Ул. Николе Пашића 14, на к.п. 9329 К.О. Ужице (децембар 2016.)

Елаборат о геотехничким условима изградње објеката и реконструкције зелене пијаце „Липа“ у Ужицу, на к.п. бр. 8974, 8982 и 8983 К.О. Ужице (март 2018.)

IV 2. МЕРЕ ЗАШТИТЕ ЖИВОТНЕ СРЕДИНЕ

Изградња кружне раскрснице, као мера за умиривање саобраћаја у урбаним подручјима, утиче на максимално смањење временских губитака, омогућавајући возилима слободан пролаз кроз раскрсницу, без дужих задржавања, а што доприноси мањој емисији штетних издувних гасова и нижем нивоу буке.

Планирани радови, обавезује Носиоца пројекта, у складу са Уредбом о утврђивању листе пројеката за које је обавезна процена утицаја и листе пројеката за које се може захтевати процена утицаја на животну средину, у смислу покретања поступка процене утицаја, односно подношења захтева за одлучивање о потреби процене утицаја.

У случају да није потребна процена утицаја пројекта на животну средину надлежни орган може утврдити минималне услове заштите животне средине, у складу са посебним прописима.

IV 3. ПРОТИВПОЖАРНЕ МЕРЕ ЗАШТИТЕ

Пројектну документацију израдити у складу са Законом о заштити од пожара („Сл.гл. РС“, бр. 111/09, 20/15, 87/18 и 87/18-др.закони) и Условима заштите од пожара у поступку израде Урбанистичког пројекта, које је издао МУП РС - Сектор за ванредне ситуације, Одељење за ванредне ситуације у Ужицу 09/32 бр. 217-3329/19 од 04.03.2019.године.

IV 4. ОСТАЛЕ МЕРЕ ЗАШТИТЕ

Основни безбедносни услови везани су за примену сеизмичких прописа, противпожарних прописа и мера заштите од ратних дејстава и елементарних непогода, који су обавезни код пројектовања и изградње објеката. Приликом пројектовања и изградње објеката обезбедити услове за несметано кретање деце, старих, хендикепираних и инвалидних лица.

У решавању саобраћајних површина, прилаза објектима и других елемената уређења и изградње простора и објеката, применити одредбе Закона о спречавању дискриминације особа са инвалидитетом („Сл. гл. РС”, бр. 33/06 и 13/16) и Правилника о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама ("Сл. гл. РС", 22/15).

Увидом у важећи ПГР, у обухвату Урбанистичког пројекта нису регистрована заштићена природна добра, као ни природне вредности које су у поступку разматрања за стављање под заштиту.

Према условима Завода за заштиту споменика културе Краљево бр. 381/2 од 18.03.2019.године током извођења планираних радова не сме се нарушити вредност непокретног културног добра које се налази на кат. парцели 9325/1 КО Ужице.

Уколико се током планираних радова наиђе на геолошко-палеонтолошка документа или минеролошко-петролошке објекте, за које се претпоставља да имају својство природног добра, Извођач радова је дужан да о томе обавести министарство надлежно за послове заштите животне средине, као и да предузме све мере заштите од уништења, оштећења или крађе до доласка овлашћеног лица.

Ана Миливојевић,

дипл.инж.арх.

.....................................

**Г Р А Ф И Ч К И Д Е О**

**И Д Е Ј Н О Р Е Ш Е Њ Е**

**Д О К У М Е Н Т А Ц И Ј А У Р Б А Н И С Т И Ч К О Г П Р О Ј Е К Т А**